फरवरी 2008 में मुरलीधरन को इंडियन प्रीमियर लीग (आईपीएल) में चेन्नई सुपर किंग्स की ओर से टी-20 क्रिकेट खेलने के लिए चुना गया था। उन्हें आईपीएल की चेन्नई फ्रेंचाइजी, इंडिया सीमेंट द्वारा एक बोली प्रक्रिया के माध्यम से 600,000 डॉलर में खरीदा गया था। चेन्नई सुपर किंग्स आईपीएल के प्रारंभिक संस्करण के फाइनल में राजस्थान रॉयल्स से पराजित होकर उपविजेता रही थी। मुरलीधरन ने 6.96 रन प्रति ओवर की औसत से 15 मैचों में 11 विकेट झटके थे। 2010 में आईपीएल के तीसरे सत्र में मुरलीधरन आईपीएल चैम्पियनशिप जीतने वाली टीम चेन्नई सुपर किंग्स का हिस्सा रहे थे। मुरलीधरन सभी तीनों टूर्नामेंटों के बाद टीम के सर्वाधिक विकेट लेने वाले गेंदबाज भी रहे है।

2011 की आईपीएल खिलाड़ियों की नीलामी में मुरलीधरन को कोच्चि टीम ने 1.1 मिलियन अमेरिकी डॉलर (यूएसडी) में खरीदा था।

मुरलीधरन को 2008–09 के रणजी ट्राफी टूर्नामेंट में बंगाल का 
प्रतिनिधित्व करने के लिए अनुबंधित किया गया था। उनसे टूर्नामेंट के दूसरी शाखा – प्लेट लीग में करीब चार मैच खेलने की अपेक्षा की गयी थी।

बल्लेबाजी
विश्व रिकार्ड से परे
बॉक्सिंग डे टेस्ट 1995
भारत में